section_heading: Mitovi
paragraph_text: Nakon Ozirisova uskrsnuća Izida je u obliku sokolice s uskrsnulim Ozirisom začela Horusa. Prikaz tog sjedinjena nalazi se u hramu u Denderi. U uskršavanju Ozirisa pomogao joj je Anubis. Također, zastupala je Horusa na sudu bogova, te ga branila od Seta. Tijekom nadmetanja između Horusa i Seta, Izida je harpunom ranila Seta, ali ga nije ubila jer joj je brat. Prema jednome mitu Ra, bog Sunca, je jednog dana šetao vrtom. Izida je željela doznati njegovo tajno ime. Kad je Ra zaspao, Izida je od njegove sline i malo zemlje stvorila opasnu zmiju. Ona je ugrizla Ra koji je pozvao u pomoć bogove. Ponudila je bogu Sunca iscijeljenje, no da bi to bilo moguće zatražila od Ra njegovo tajno ime. Ra otjera druge bogove, pa pozove Izidu i reče joj svoje tajno ime. Ona tada ima istu moć kao i Ra. Uz Izidu na prikazima često vidimo i sestru Neftidu.